הספורטאי שוויתר על חזה עוף דל שומן | Paleo.co.il
רוסטביף חגיגי ללא מאמץ
שמי יוסי, במקצועי מאמן כושר. בגיל 14 כבר התחלתי לעסוק בספורט, ובמהלך שנים רבות התאמנתי והתחרתי באגרוף כשבשנים האחרונות התמקדתי בג'ודו וג'יו ג'יטסו ברזילאי. לכן אפשר להבין שכל החיים אכלתי "לפי הספר" של תזונת הספורטאים, בדיוק כפי שלימדו אותי: רק דגנים מלאים וחזה עוף והכי חשוב – בלי שומן כלל.
על הפליאו שמעתי לפני שנה מחבר ובהתחלה חשבתי שהוא השתגע – התזונה הזו מנוגדת לכל כלל אפשרי שהכרתי! למרות זאת הסתקרנתי והחלטתי לתת הזדמנות לדברים, קראתי ובדקתי באינטרנט וכששמעתי על הספר של דעאל שלו החלטתי לקרוא אותו. בקריאה קיבלתי מידע רב אשר נתן לי כיוון להתחיל ממנו ואכן החלטתי לנסות.
אחרי זמן ממושך בתזונה התחלתי לראות שינויים בגופי. איזה שינויים? מגיל 20 אני סובל מבעיה בבלוטת התריס ורק בשנה האחרונה, בה אני דוגל בתזונת הפליאו, הצלחתי לראות שיפור ניכר בבעיית בלוטות התריס שכמעט ואינן מורגשות עוד וגם במראה גופי שהתחטב והתעצב רבות.